Atklātā konkursa “Reprezentācijas materiālu iegāde Rīgas Tehniskās universitātes vajadzībām”, ID: Nr.RTU-2015/109 iepirkuma komisija sniedz atbildi uz iespējamā pretendenta jautājumu par konkursa Nolikumu:

**Jautājums:**

Prezentreklāmā cena ir atkarīga no piegādāto preču daudzuma. Cena jebkuram priekšmetam būtiski atšķiras pie daudzuma 50 un 500 gab. Lielā daļā priekšmetu ir prasība vienai piegādei 50 gab., kopējai piegādei 2 gadu garumā - 5x, 6x vai 10x lielāks skaits. Jautājums – pie kāda daudzuma mums jādod cena, lai šis iepirkums būtu korekts. Tātad, vai ir zināms, vai visas preces tiks pasūtītas vairākos piegājienos pa mazajām partijām, kuras norādītas tabulas 1.daļas 6. ailē, vai salīdzināšanai gribat redzēt cenas, kādas tās ir pie mazā daudzuma un gribat redzēt citu cenu, kāda tā būtu, ja pasūtīsiet visu lielo preču partiju uzreiz.

**Atbilde:**

Gatavojot piedāvājumu pretendentam pašam jānosaka preces vienas vienības cena, ņemot vērā: pasūtītāja plānoto preču daudzumu visā līguma darbības laikā, iespējamo inflāciju, tirgus apstākļu maiņu vai jebkādus citus apstākļus, kas varētu būt par pamatu cenu paaugstināšanai.

Saskaņā ar nolikumam pievienotajam preču piegādes līguma nosacījumiem, pasūtītājs preču pasūtīšanu veiks pa daļām vajadzīgajā apjomā. Pasūtītājam līguma izpildes laikā ir tiesības neizmantot visu tehniskajā un finanšu piedāvājumā norādīto preču apjomu.

Tehniskā un finanšu piedāvājuma ailes “plānotais daudzums pirmajā pasūtījumā” apjomi ir norādīti informatīvi. Tehniskais un finanšu piedāvājums neparedz ailes preču vienības cenai pie maza vai lielāka apjoma. Pretendentam pašam jānosaka preču vienības cena, ņemot vērā nolikumā un tehniskajā specifikācijā norādītā informācija un norādītie preču apjomi.